stanford-oval/wikipedia huggingface dataset:
הממשלה הפדרלית של ארצות הברית
הרשות המחוקקת > סמכויות הקונגרס

חוקת ארצות הברית (פרק 1 חלק 8) מעניקה לקונגרס סמכויות רבות, והן:
1) להטיל ולגבות מיסים, מכסים, היטלים ובלו, לסלק את החובות ולממן את הגנת הציבור ואת רווחת הכלל של ארצות הברית; אך כל מכס, ארנונה ובלו יהיו אחידים בכל ארצות הברית;

2) ללוות כסף על חשבון ארצות הברית;

3) להסדיר את הסחר עם מדינות זרות ובין המדינות השונות (בארצות הברית לבין עצמן) ועם השבטים האינדיאנים;

4) לקבוע כללי התאזרחות וחוקי פשיטת רגל אחידים בכל ארצות הברית;

5) לטבוע מטבעות, לקבוע את ערכן, וכן את שערו של מטבע זר, ולקבוע את תקן המשקלות והמידות;

6) לקבוע עונשים על זיוף שטרי החוב והמטבע של ארצות הברית;

7) לייסד בתי דואר ודרכי דואר;

8) לעודד את קידום המסע והאמנויות השימושיות, על ידי הבטחת זכויות בלעדיות, לפרק זמן מוגבל, למחברים ולממצאים, על כתביהם ותגליותיהם;

9) לכונן ערכאות נמוכות הכפופות לבית המשפט העליון ;

10) להגדיר ולהעניש מעשי פירטיות שנעשו בלב ים ועבירות על משפט העמים;

11) להכריז מלחמה, להתיר פעולות מלקוח וגמול, לקבוע כללים בדבר לכידה ביבשה ובים;

12) לגייס ולכלכל צבאות, אבל לא יוקצב כסף לצורך זה לתקופה העולה על שנתיים ;

13) לייסד צי מלחמה ולקיימו;

14) לקבוע כללים לפיקוד על כוחות היבשה והים, ולניהולם;

15)להניח יסוד לגיוסה של המיליציה, שתוציא אל הפועל את חוקי ארצות הברית, תדכא התקוממויות ותהדוף פלישות;

16) להניח יסוד לארגונה, חימושה ואימונה של המיליציה, ולפקוד על אותו חלק של המיליציה שיופעל בשירות ארצות הברית, בעוד שלכל מדינה ומדינה שמורה הזכות למנות את הקצינים, והסמכות לאמן את המיליציה לפי הכללים שיקבע הקונגרס;

17) להפעיל סמכות חקיקה בלעדית בכל ענייני המחוז (ששטחו לא יעלה על עשרה מיליון רבועים) שמדינות מסוימות יפרישו אותו, ושהקונגרס יאשרו כמקום מושבה של ממשלת ארצות הברית, ולהפעיל סמכות כזאת בכל המקומות שיירכשו בהסכמת בית המחוקקים של המדינה שבה הם נמצאים, לבניית מבצרים, מחסנים, מאגרי נשק, מספנות ומבנים נחרצים אחרים; וכן –

18) לחוקק את כל החוקים שיהיו נחוצים ומתאימים להפעלת הסמכויות הנ"ל, וכל הסמכויות האחרות הנתונות בתוקף החוקה הזאת לממשלת ארצות הברית, או לכל מחלקה ממחלקותיה או פיקד מפקידיה.
בקצרה סמכויותיו העיקריות של הקונגרס הן:
לחוקק חוקים בשביל להסדיר את הפעילות של הממשל הפדרלי, וכן בנושאים אחרים (התאזרחות, פשיטת רגל, זיוף מטבעות, ניהול הכוחות הצבאיים, ועוד) שיהיו תקפים בכל ארצות הברית;
להטיל מיסים פדרליים;
ללוות כסף בשם ארצות הברית;
לקבוע מטבעות, מידות ומשקלות;
לנהל את הדואר;
לעודד את קידום המדע, הספרות והאמנות;
לכונן בתי משפט;
להכריז מלחמה;
להקים צבאות וכן כוחות משטרה;
לחוקק חוקים וכללים במחוז שייועד לממשל הפדרלי (וושינגטון די. סי.) ובאזורים פדרליים נוספים;
הרשות המחוקקת > סמכויות הקונגרס > סמכויות שונות

הן לסנאט והן לבית הנבחרים סמכויות ייחודיות. הסנאט מאשר מינויים של שופטים ושל פקידים ממשלתיים (דוגמת מזכירי מחלקות, קציני צבא בכירים ושגרירים) וכן מאשרר אמנות עם מדינות זרות. בית הנבחרים הוא הגוף היחיד המוסמך להתחיל בחקיקה תקציבית וכספית.
הרשות המחוקקת > סמכויות הקונגרס > חקיקה

הצעת חוק המתקבלת בבית אחד צריכה לעבור הליך חקיקה נוסף בבית השני ולהתקבל באותו הנוסח. הצעת חוק שהתקבלה בשני הבתים מועברת לנשיא ארצות הברית לחתימה ולאישור, וזה יכול גם שלא לאשר אותה (מהלך זה נקרא "וטו נשיאותי"), ואולם הקונגרס יכול לעקוף וטו נשיאותי בהסכמה של שני שלישים מן החברים בשני הבתים כל אחד.
הרשות המחוקקת > סמכויות הקונגרס > פיקוח

הקונגרס, בהיותו רשות מחוקקת, מוסמך לפקח על פעולות הרשות המבצעת על מנת למנוע בזבוז כספי ציבור, הונאות, עבירות על החוק ופגיעה בזכויות אדם.
הפיקוח הפרלמנטרי על הרשות המבצעת מתבצעת דרך גופים רבים:
חקירות ושימועים הנעשים בוועדות הקונגרס;
התייעצות עם הנשיא וקבלת דיווחים ממנו;
הצורך באישורו של הסנאט על מנת למנות בעלי תפקידים רמי דרג;
הליך הדחה.
הרשות המחוקקת > סמכויות הקונגרס > הליך הדחה

הקונגרס של ארצות הברית מוסמך להדיח בעלי תפקידים, בהליך הנקרא הליך הדחה, המתנהל כדלהלן:
חבר בית הנבחרים פונה למליאת בית הנבחרים או לוועדה בבית הנבחרים בבקשה לפתוח בהליך הדחה, או לחלופין ועדה של בית הנבחרים פונה למליאת בית הנבחרים בבקשה לפתוח בהליך זה. בפנייה מצוינת הסיבה בגינה היא מוגשת.
נקבעת הוועדה בה יתקיים הדיון בהליך ההדחה, בדרך כלל מדובר בוועדה לענייני הרשות השופטת. ועדה זו בודקת את בקשת ההדחה וקובעת האם קיימת עילה להדחה. אם נקבע כי אכן קיימת עילה כזאת, מוגשת למליאת בית הנבחרים החלטה לפתוח בהליך ההדחה, בצירוף עדויות התומכות בהאשמה.
בית הנבחרים דן בהאשמה ומחליט האם לקבלה אם לאו. אם הוחלט לקבל את ההאשמה, נבחרים כמה מחברי בית הנבחרים שיציגו את המקרה לסנאט.
בסנאט מתנהל משפט של ממש, כאשר את הישיבה מנהל שופט (בדרך כלל שופט של בית המשפט העליון) וחברי הסנאט מתפקדים כחבר מושבעים.
על מנת להרשיע אדם ולהדיחו מתפקידו יש צורך ברוב מיוחס של שני שלישים מחברי הסנאט.
הסנאט מגיש למזכיר המדינה את פסק הדין, בין אם הוחלט להדיח את הנאשם ובין אם הוחלט לזכותו. ואולם לא מדובר במשפט פלילי, ואם הודח אדם מתפקידו הוא עלול לעמוד גם למשפט פלילי.
הרשות המבצעת

הרשות המבצעת בארצות הברית הוא נשיא ארצות הברית. הנשיא מאציל חלק מסמכויותיו לסגן נשיא ארצות הברית, למחלקות ולסוכנויות הממשלתיות. הנשיא וסגנו נבחרים בבחירות עקיפות באופן הבא:
בחבר האלקטורים, שהוא הגוף הבוחר את נשיא ארצות הברית וסגנו, יושבים נציגים של 50 המדינות ושל מחוז קולומביה. לכל מדינה מספר נציגים הזהה למספר נציגיה בקונגרס כולו (בסנאט ובבית הנבחרים, כלומר 3 נציגים לפחות, וכך גם למחוז קולומביה, על אף שאין לו נציגים בסנאט). בכל מדינה מתנהלת מערכת בחירות נפרדת, והמועמד שזוכה במירב הקולות בכל מדינה, זוכה בקולותיהם של כל האלקטורים של אותה מדינה. המועמד שזוכה במספר קולות האלקטורים הגבוה ביותר - הוא הנבחר. הנשיא וסגנו רצים בבחירות כשותפים, אך הבחירה בסגן הנשיא על ידי חבר האלקטורים היא נפרדת מבחירת הנשיא.
הנשיא שואב את סמכותו מן הפרק השני לחוקת ארצות הברית:
הסמכות המבצעת תהיה נתונה בידי נשיא ארצות הברית של אמריקה [...]
המקור באנגלית
The executive Power shall be vested in a President of the United States of America.
הרשות המבצעת > הנשיא

נשיא ארצות הברית הוא ראש המדינה של ארצות הברית, ראש הרשות המבצעת והמפקד העליון של הכוחות המזוינים. תחת סמכותו של הנשיא נמצאים כ-5 מיליון אנשי שירות ממשלתי פדרלי, ובהם כמיליון חיילים בשירות פעיל.
לנשיא ארצות הברית סמכויות נרחבות:
חתימת קיום על חקיקה של הקונגרס. הנשיא יכול להחליט שלא לחתום על חקיקה כלשהי ובכך להטיל עליה וטו נשיאותי, ואולם הקונגרס יכול לעקוף וטו זה כאמור;
חתימה על אמנות בינלאומיות, אך הסמכות לאשרר אמנות נתונה בידי הסנאט (ברוב של שני שלישים);
הוצאת צווים נשיאותיים והתקנת תקנות, באישור הסנאט;
מינוי שופטים בבית המשפט העליון ושופטים פדרליים, באישור הסנאט;
מינוי מזכירי מחלקות, שגרירים, ושאר בעלי תפקידים רמי דרג, באישור הסנאט;
מינוי פקידים;
חנינת עבריינים.
משכנו של הנשיא ומקום משרדו הוא הבית הלבן בוושינגטון הבירה.
הרשות המבצעת > סגן הנשיא

סגן הנשיא של ארצות הברית הוא השני בחשיבותו ברשות המבצעת. סמכויותיו הן בעיקרן בתחום הרשות המחוקקת, שכן הוא מכהן כנשיא הסנאט (וכאמור הוא המכריע בהצבעות המסתיימות בתיקו). סגן הנשיא מנהל את הישיבות המשותפות של הקונגרס ואת ישיבות חבר האלקטורים. סגן הנשיא הוא יורשו המיידי של נשיא ארצות הברית, והוא מחליף אותו בעת שזה מסיים את כהונתו שלא במועד הצפוי.
הרשות המבצעת > הקבינט, מחלקות וסוכנויות

הרשות המבצעת מוציאה לפועל את החלטותיה באמצעות מחלקות ממשלתיות האמונות על נושאים מסוימים (דוגמת מחלקת המדינה האמונה על ענייני החוץ ומחלקת ההגנה האמונה על הצבא). מזכירי המחלקות ממונים על ידי הנשיא באישור הסנאט, והם מהווים יחד עם הנשיא וסגנו את הקבינט של ארצות הברית.
לצד המחלקות הממשלתיות קיימים גם ארגונים אחרים (דוגמת המועצה לביטחון לאומי, נציב הסחר, משרד הניהול והתקציב ומועצת היועצים) המייעצים לנשיא ומסייעים לו להוציא את מדיניותו לפועל.
בנוסף חלק הממשל הפדרלי הוא משרד הרשות המבצעת של נשיא ארצות הברית.
קיימות גם סוכנויות ממשלתיות עצמאיות האמונות על נושאים שונים (דוגמת סוכנות הביון המרכזית, מנהל האווירונאוטיקה והחלל הלאומי והסוכנות להגנת הסביבה).
הנשיא טראמפ בחדר הסגלגל
המסדרון הראשי בבית הלבן
הבית הלבן
הקבינט של ארצות הברית בזמן ממשל ניקסון
סגן הנשיא ג'ו ביידן מארח במשרדו את הנשיא ברק אובמה
החדר הסגלגל בימי הנשיא ביידן
החדר סגלגל בימי הנשיא ג'ורג ווקר בוש
הרשות השופטת

הרשות השופטת בארצות הברית היא מערכת המשפט, שבראשה עומד בית המשפט העליון של ארצות הברית. תפקיד הרשות השופטת הוא לפרש את החוקים ולהעניש עבריינים.
הרשות השופטת שואבת את סמכותה מן הפרק השלישי בחוקת ארצות הברית:
הסמכות השיפוטית של ארצות הברית תהיה נתונה בידי בית משפט עליון אחד, ובידי בתי משפט נמוכים שהקונגרס רשאי להסמיך ולכונן מזמן לזמן.
המקור באנגלית
The judicial Power of the United States, shall be vested in one supreme Court, and in such inferior Courts as the Congress may from time to time ordain and establish.
הרשות השופטת > ערכאות השיפוט הפדרליות

בסמכותו של הקונגרס לייסד בתי משפט. בשנת 1789 חוקק חוק בתי המשפט שהסדיר לראשונה את בתי המשפט בארצות הברית.
בארצות הברית יש שלוש ערכאות שיפוט ברמה הפדרלית:
בית המשפט העליון
בתי משפט לערעורים
בתי משפט מחוזיים
הרשות השופטת > ערכאות השיפוט הפדרליות > בית המשפט העליון

בית המשפט העליון של ארצות הברית הוא בית המשפט הגבוה ביותר בארצות הברית. הוא הפוסק האחרון בשאלות של חוק, והמפרש הסופי של חוקת ארצות הברית. החלטותיו מהוות תקדים מחייב עבור כל בתי המשפט האמריקניים האחרים, הן פדרליים והן מדינתיים. בית המשפט העליון הוא בית המשפט היחיד שמוזכר בחוקה.
בית המשפט העליון לא מחויב לדון בכל תיק שבקשה לערעור בו מוגשת אליו. במקום זאת, חוק שהעביר הקונגרס ב-1925 קובע כי השופטים העליונים עצמם יקבעו אילו תיקים יגיעו לדיון לפניהם. אם השופטים הסכימו לקבל תיק מסוים, הם מוציאים עבורו צו עיון מחדש (writ of certiorari). מתוך כ-7,500 בקשות המגיעות מדי שנה מרחבי ארצות הברית, רק כאחוז זוכות לצו האמור, ובבית המשפט העליון מתנהלים כ-75 עד 100 תיקים בשנה. בדרך כלל, הקריטריון שעל פיו השופטים מסכימים לדון בתיק הוא האם דיון בו יוכל לשפוך אור חדש על סוגיה חוקתית כלשהי.
מסדרון בבניין בית המשפט העליון
בניין בית המשפט העליון
אולם בית המשפט העליון
הרשות השופטת > ערכאות השיפוט הפדרליות > בתי משפט פדרליים לערעורים

הערכאה השנייה בחשיבותה בארצות הברית היא בתי המשפט לערעורים. בתי המשפט מסודרים על פי "סבבים". מקור המונח "סבב" הוא בימים בהם השופט היה רוכב על סוסו אל היישובים השונים כדי לשמוע בהם תיקים, והיה עושה זאת בסבב אחיד. כיום, כאשר בית המשפט קבוע במקומו, "סבב" מציין אחד מ-12 תחומים גאוגרפיים בארצות הברית.
הרשות השופטת > ערכאות השיפוט הפדרליות > בתי משפט מחוזיים

הערכאה הפדרלית הנמוכה ביותר בארצות הברית היא בתי המשפט המחוזיים. קיימים בסך הכל 94 בתי משפט מחוזיים, כולל אחד בפוארטו ריקו.
בתי המשפט המחוזיים מחולקים על בסיס אזורים ובכל מדינה יש מחוז פדרלי שיפוטי אחד או יותר. לא קיימים מחוזות שיפוטיים שחולשים על יותר ממדינה אחת.
הואיל ובתי המשפט המחוזיים הם בעלי שיפוט מקורי במרבית הנושאים הפליליים והאזרחיים, המשפט בהם נערך באמצעות חבר מושבעים (בניגוד לשתי הערכאות הגבוהות יותר).
ערעור על פסקי דין והחלטות של בית משפט פדרלי מחוזי הוא בזכות (כלומר, איננו מצריך קבלת רשות להגשתו), והוא נעשה בפני בית משפט פדרלי לערעורים. כך, למשל, ערעור על החלטה של כל אחד מארבעת בתי המשפט הפדרליים המחוזיים בקליפורניה יוגש לבית המשפט הפדרלי התשיעי לערעורים של ארצות הברית, המופקד על תשע מדינות ושתי טריטוריות במערב ארצות הברית.
ראו גם

חוקת ארצות הברית
פדרליזם



מפת הסבבים והמחוזות של בתי המשפט בארצות הברית
חגורת האבן הירוקה של ברברטון

| --- | --- |

 מידע כללי
 מדינה:  דרום אפריקה, אסוואטיני 
 מיקום:  מפומלנגה, דרום אפריקהדרום אפריקה
 קואורדינטות:  25°58′26″S 31°00′50″E﻿ / ﻿25.973889°S 31.013889°E﻿ / -25.973889; 31.013889
  (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיחגורת האבן הירוקה של ברברטון(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיחגורת האבן הירוקה של ברברטון(למפת מפומלנגה רגילה) נלספרייט ויטבנק מידלבורך ארמלו פיט רטיףחגורת האבן הירוקה של ברברטון(למפת מפומלנגה מוגדלת) נלספרייט ויטבנק מידלבורך ארמלו פיט רטיףחגורת האבן הירוקה של ברברטון
 
מיקום חגורת האבן הירוקה של ברברטון.
חגורת האבן הירוקה של ברברטון (באנגלית: Barberton Greenstone Belt) שוכנת בקצה המזרחי של קראטון קאפוואל (Kaapvaal Craton) בדרום אפריקה. היא ידועה במינרליזציה של הזהב שלה ובקומטיטים שלה. סלע געשי אולטרה-מאפי שנקרא על שם נהר קומאטי (Komati) שעובר בחגורה. כמה מהסלעים החשופים העתיקים ביותר על פני כדור הארץ – עתיקים מ-3.6 מיליארד שנה – נמצאים בחגורת האבן הירוקה של ברברטון באזורי אסוואטיני-ברברטון (Eswatini-Barberton) ומכילים כמה מהעקבות העתיקים ביותר של חיים על פני כדור הארץ, שניים רק לחגורת האבן הירוקה של איסואה במערב גרינלנד. הרי ברברטון מקונג'ווה הם 40% מחגורת ברברטון. חגורת האבן נקראת על שם העיר ברברטון, פרובינציית מפומלנגה, מזרח דרום אפריקה.
היסטוריה ותיאור

חגורת ברברטון מורכבת מרצף של ליבות סלעי מאפי, לבה וסלעי משקע בגיל 3.2 עד 3.5 מיליארד שנה. סלעי הגרניט מוקמו על פני טווח זמן של 500 מיליון שנה בשתי שכבות: טונליט – טרונדהיימיט – גרנודיוריט (TTG), שכבה בגיל 3.2–3.5 מיליארד שנה, וגרניט – מונזוגרניט – סיאניט (GMS), שכבה בת כ-3.1–3.2 מיליארד שנה. שכבת GMS נמצאת על פני חלקים נרחבים של קראטון קפוואל (Kaapvaal Craton) ותיארוכה עולה בקנה אחד עם ההשתקעות וההתרבדות הראשונה של החלקים המרכזיים של הקראטון. "ב-GMS בפיסת הקרום של חגורת האבן הירוקה של ברברטון יש מאפיינים פנימיים וחיצוניים שונים מאלה של ה-TTG המוקדם יותר. חדירות בודדות עשויות לכסות אלפי קמ"ר וגופי גרניט מרוכבים אלה מכונים "בתולית", מה שמרמז על ההרכב החודרני שלהם. טבעם הטרוגני מבחינת מרקמם והיקף השטח העצום שהם מכסים. לרוב, החדירות האלה נראות לא מעוותות."
אזור ברברטון עבר שתי אפיזודות טקטוניות של הצטברות שטח לפני 3.5 ו-3.2 מיליארד שנים. שלבים מוקדמים של התפתחות המגן נחשפים בהרי ברברטון מקונג'ווה, שם היווצרות היבשת התרחשה לראשונה על ידי הצטברות מאגמטית ומיזוג (amalgamation) טקטוני של בלוקים פרוטו-יבשתיים קטנים. באזור נמצאו מספר בלוקים דיאכרוניים (רב-זמניים) קטנים (בני 3.2–3.6 מיליאד שנים). ככל הנראה כל גוש מייצג מחזור של מאגמטיזם ושקיעה הקשורה לתצורת קשת. תצורת הוגנוג (Hooggenoeg) של חגורת ברברטון בת 3.45 מיליארד שנה והיא התפתחה באמצעות מאגמטיזם. לאחר שלב התפתחות הקרום הגיעה תקופה של מאגמטיות קרטונית מזוארכאית (לפני 3 עד 3.1 מיליארד שנה) המסומנת על ידי היווצרות קשת צעירה גדולה בצורת חצי סהר שהצטברה על השוליים הצפוניים והמערביים של שילד הקאפוואל המתפתח. ההשערה היא שחגורות אבן ירוקות מעידן הארכאיקון נוצרו מקרום אוקיאני פסיבי בשוליים שהפך לחלק משוליים נרחבים של חתך-תחתית. משערים כי חדירות ה-TTG נוצרו על ידי מאגמטיזם שלאחר שקיעה, כאשר זו הופסקה, אולי על ידי הגעת מיקרו-קראטון.
הבתולית בת 3.1 מיליארד השנה של מפולוזי (Mpuluzi) בשטח הגרניט-גנייס של ברברטון מורכבת משכבות גרניט. החלקים הגבוהים הם רשת דמוית השקה של דייקים ויריעות תלולות, מעוותות. מחקר של וסטרט (Westraat et al., 2005) ציין: "מערכות יחסים פולשניות מרובות ועדויות גאוכרונולוגיות מצביעות על כך שיריעות גרניט והרכבת הסלעים הפלוטוניים התרחשו על פני תקופה של 3–13 מיליון שנים. הקשר המרחבי והזמני בין דפורמציה (עיוות צורני) והצבת מאגמה משקף אפיזודות של התרחבות מצטברת הקשורה לדפורמציה לאורך אזורי הגזירה התוחמים ושכבות הגרניט. המעבר לשכבות הגרניט התת-אופקיות בעיקר ברמות מבניות גבוהות יותר של בתולית מפולוזי (Mpuluzi batholit) מצביע על חדירת גרניט במהלך קיצור אזורי תת-אופקי, כאשר הכיוון מחדש של המתח הנורמלי המינימלי ליחסים אנכיים ברמות רדודות של מיקום אפשרו הרחבה אנכית והתרבדות תת-אופקית של שכבות הגרניט."
היסטוריה ותיאור > אירוע פגיעה אפשרי

באפריל 2014 דיווחו מדענים על מציאת עדויות לאירוע פגיעת המטאור היבשתי הגדול ביותר הידוע ליד חגורת ברברטון. הם העריכו שהפגיעה התרחשה לפני כ-3.26 מיליארד שנים (בתקופת הפליאורכיאן של עידן הארכאיקון העליון בפרקמבריון) ושהפגיעה הייתה ברוחב 38–57 ק"מ, פי חמישה מהמכתש האחראי למכתש צ'יקשולוב בחצי האי יוקטן, שהיה בגודל הר אוורסט. לפי ההערכות, המטאור התנגש בכדור הארץ במהירות 20 קילומטר לשנייה ושחרר אנרגיה עצומה שגרמה לרעידות אדמה בעוצמה של 10.8 ולמגה-צונאמי בגובה אלפי מטרים. המכתש מהאירוע הזה, אם עדיין קיים, עדיין לא נמצא.
שכבות ברברטון TTG ו-GMS

הר ברברטון הוא שטח אדמה שמור היטב מלפני 3 מיליארד שנה של גרניט ירקרק. חגורת האבן הירוקה מורכבת מרצף של לבות מאפיות עד אולטרה-מאפיות וסלעים מטאסדימנטריים שנוצרו ושוקעו לפני 3.5 עד 3.2 מיליארד שנה. סלעי הגרניטואידים הוצבו על פני פרק זמן של 500 מיליון שנה וניתן לחלקם לשתי שכבות. TTG, מלפני 3.2–3.5 מיליארד שנה, מכילה טונליטים, טרונדהיימיטים וגרנדיוריטים. שכבת GMS מלפני 3.1–3.2 מיליארד שנה כוללת גרניט, מונזוגרניט ומתחם סיאניט-גרניט קטן.
על פי מחקר של יארון (Yearron et al., 2003):
תצלום פנורמי של אזור הרי מקונייווה (Makhonjwa).
תצורת הוגנוג של חגורת ברברטון

קיימת מחלוקת באשר למקורן ולמיקומן של שכבות פלסי הארכאיות. על פי מחקר מאת לוזאדה (Louzada, 2003), "החלק העליון של תצורת הוגנוג (Hooggenoeg) מאופיין בשכבות לבה מסיביות אולטרה-מאפיות בצורת כריות (Pillow lava), מצבור טרונדהיימיטי של סלעים חודרניים, וערוגות סלעי משקע מסוג Chert. עורקי פלסי, צ'רט וסלעים אולטרה-מאפיים חודרים אל החגורה. סביבת המשקעים נחשבת לים רדוד שבו שוקעה תצורת הוגנוג בסביבה תוך משקעית (synsedimentary) מערבית, עם שברים ליסטריים."
ניתן לחלק את הסלעים הפלזיים של תצורת הוגנוג לשתי קבוצות: קבוצה חודרנית של סלעים חודרניים ורדודים, וקבוצה פורפירית (סלעי משקע עם גדלים שונים של גבישים) של סלעים מהעורקים. הלבה מהחלק העליון של היחידה הפלסית השתנו מכדי שיהיו משויכים לאחת הקבוצות הללו. הקבוצה הפולשנית קשורה לשכבת TTG של שטולצבורג (Stolzburg), טונליט – טרונדהיימיט – גרנודיוריט, סלע פלוטוני שחדר לאורך השוליים הדרומיים של חגורת ברברטון. התכה של אקלוגיט קוורץ אמפיבוליטי הוצעה כמקור למאגמות הפלסיות הגבוהות הללו העשירות ב-Al2 (Autoinducer-2, המכיל את היסוד בורון) ו-O3 (שלושה אטומי חמצן – אוזון). סלעים אולטרה-מאפיים של תצורת הוגנוג לא היו ככל הנראה מקור הסלעים הפלסיים. תהליכי הפחתה אולי מילאו תפקיד ביצירת הסלעים הפלסיים, אך הסביבה הטקטונית של הסלעים האולטרה-מאפיים נותרה לא ברורה. היחידות הפלסיות של תצורת הוגנוג דומות לאלו של תצורת הפנורמה של חגורת האבן הירוקה הארכאית קופין גאפ (Coppin Gap) במערב אוסטרליה (ראו קראטון ילגרן). קווי דמיון בסביבה הגאולוגית, פטרוגרפיה (ענף של פטרולוגיה) ומאפיינים גיאוכימיים (בפרט יסודות קורט) מצביעים על קשר אפשרי בין שתי התצורות ותומכים בתיאוריה שלפיה התקיימה יבשת משולבת, ואלברה (Vaalbra) לפני כ-3.45 מיליארד שנה.
אתר מורשת גאולוגית של IUGS

בגין המחקר שבוצע על "שריד ייחודי זה של קרום כדור הארץ הקדום", "חגורת ברברטון הארכאית" נכללה על ידי האיגוד הבין-לאומי למדעי הגאולוגיה (IUGS) ב-100 "אתרי מורשת גאולוגית" ברחבי העולם נכון לאוקטובר 2022. הארגון מגדיר "אתר מורשת גאולוגית של IUGS" כ"מקום מפתח עם אלמנטים גאולוגיים או תהליכים בעלי רלוונטיות מדעית בין-לאומית, המשמש כאסמכתא ו/או בעל תרומה מהותית לפיתוח מדעי הגאולוגיה דרך ההיסטוריה." המחשופים של חגורת ברברטון נרשמו בעבר ברשימת אתרי מורשת עולמית של אונסק"ו בשנת 2008 כ"הרי ברבטון מאקונג'ווה".
ראו גם

חגורת האבן הירוקה של איסואה
הערות שוליים

↑  "Barberton Makhonjwa Mountains". UNESCO.
1 2  Westraat, J. D; Kisters, A. F. M.; Poujo, M.; Stevens, G. (2005). "Transcurrent shearing, granite sheeting and the incremental construction of the tabular 3.1 Ga Mpuluzi batholith, Barberton granite–greenstone terrane, South Africa". Journal of the Geological Society. 162 (2): 373–388. Bibcode:2005JGSoc.162..373W. doi:10.1144/0016-764904-026.
1 2  Norman H. Sleep; Donald R. Lowe (9 באפריל 2014). "Scientists reconstruct ancient impact that dwarfs dinosaur-extinction blast". American Geophysical Union. נבדק ב-22 באפריל 2019. {{cite web}}:  (עזרה)
↑  Yearron, L.M.; Clemens, J. D.; Stevens, G.; Anhaeusser, C. R. (2003). "Geochemistry and Petrogenesis of the Granitoids of the Barberton Mountain Land, South Africa" (PDF). Geophysical Research Abstracts. 5 (2639): 2639. Bibcode:2003EAEJA.....2639Y.
↑  Sandsta, N.R.; Robins, B.; Furnes, H.; de Wit, M. (2011). "The origin of large varioles in flow-banded pillow lava from the Hooggenoeg Complex, Barberton Greenstone Belt, South Africa". Contributions to Mineralogy and Petrology. 162 (2): 365–377. Bibcode:2011CoMP..162..365S. doi:10.1007/s00410-010-0601-4.
↑  Louzada, K. L. (2003) "The magmatic evolution of the upper ~3450 Ma Hooggenoeg Formation, Barberton greenstone belt, Kaapvaal Craton, South Africa", Utrecht University : unpublished MSc project abstr.
↑  Retallack, G.J. (2018). "The oldest known paleosol profiles on Earth: 3.46 Ga Panorama Formation, Western Australia". Palaeogeography, Palaeoclimatology, Palaeoecology. 489: 230–248. Bibcode:2018PPP...489..230R. doi:10.1016/j.palaeo.2017.10.013.
↑  "The First 100 IUGS Geological Heritage Sites" (PDF). IUGS International Commission on Geoheritage. IUGS. נבדק ב-10 בנובמבר 2022. {{cite web}}:  (עזרה)
| --- | --- |
בקרת זהויות :  NLI: 987007554127805171  VIAF: 246961152   WorldCat (עם VIAF): 246961152 
מפה של חגורת האבן הירוקה.
מבט אווירי מהלוויין Landsat 7 מתוכנית לאנדסאט, עם Enhanced Thematic Mapper Plus (ETM+)
רסלמניה 31

| רסלמניה 31> .מידע |
| --- | --- | --- |
ארגון: WWE
מותג (ים): Raw סמאקדאון
תאריך: 29 במרץ 2015
עיר: סנטה קלרה, קליפורניה
אולם: אצטדיון לויס
מספר צופים: 76,976
סדרת אירועי שלם וצפה של ה-WWE
| חוקי אקסטרים | רסלמניה 31 | פייבאק |
סדרת אירועי רסלמניה
| 30 | רסלמניה 31 | 32 |
רסלמניה 31 היה אחד מאירועי השלם וצפה של ארגון ההיאבקות האמריקאי ה-WWE. האירוע כלל את שני המותג (Raw וסמאקדאון) ונערך ב-29 במרץ 2015, באצטדיון לויס שבסנטה קלרה, קליפורניה. האירוע היה האירוע ה-31 בסדרת אירועי רסלמניה.
מופע > קרבות

ב-29 במרץ 2015, התקיים האירוע רסלמניה 31 באצטדיון לויס הממוקם בסנטה קלרה, קליפורניה. האירוע כלל 9 קרבות (7 באירוע עצמו ועוד 2 במופע המקדים). אחד הקרבות בתוכנית המוקדמת היה קרב הבאטל רויאל לזכרו של אנדרה הענק שנערך בפעם השנייה ברסלמניה, והפעם ביג שואו שהודח אחרון ברסלמניה הקודמת (רסלמניה 30), זכה לאחר שהדיח את דמיאן מיזדאו. האירוע הראשי נפתח בקרב סולמות על האליפות הבין יבשתית כאשר דניאל בריאן זכה ולקח את החגורה וזכה באליפות. לאחר מכן, רנדי אורטון הביס את סת' רולינס בקרב יחידים לאחר שביצע את מהלך הסיום שלו RKO אחרי שהחזיר את מהלך הסיום של רולינס הקארב סטופ. סטינג ערך את הופעת הבכורה שלו ב-WWE כשהתאבק נגד טריפל אייץ'. במהלך הקרב הגיעו משתתפי הסטייבל DX וה-nWo לעזור לסטינג ולטריפל אייץ'. טריפל אייץ' זכה בקרב ולאחר מכן הם לחצו ידיים. AJ לי ופייג' הביסו את האחיות בלה בקרב זוגות. ג'ון סינה הביס את רוסב והפך לאלוף ארצות הברית בפעם הרביעית בקריירה שלו. אנדרטייקר הופיע לראשונה ברסלמניה לאחר שרצף הניצחונות שלו נקטע ברסלמניה הקודמת על ידי ברוק לסנר, והביס את בריי וויאט, ובכך הפך את הרצף שלו ברסלמניה מ-"1–21" ל-"1–22". באירוע המרכזי ניצבו רומן ריינס וברוק לסנר זה מול זה. סת' רולינס הגיע בסוף הקרב ופדה את מזוודת הכסף בבנק שלו, ובכך הצטרף לקרב והפך אותו לקרב משולש. בסופו של דבר רולינס הצמיד את ריינס וזכה באליפות ה-WWE במשקל כבד.
תוצאות

| מס' | קרבות | התניות | זמן |
| --- | --- | --- | --- |
| P1 | טייסון קיד וסזארו (עם נטליה) (א) ניצחו את הלוס מטאדורס (דייגו ופרננדו) (עם אל טוריטו), הניו די (ביג אי וקופי קינגסטון) (עם אקסבייר וודס) והאוסוס (ג'יי אוסו וג'ימי אוסו) (עם נעמי) | קרב זוגות מרובע על אליפות הזוגות | 09:58 |
| P2 | ביג שואו הדיח אחרון את דמיאן מיזדאו | קרב באטל רויאל של 30 משתתפים על הגביע לזכר אנדרה הענק | 18:05 |
| 3 | דניאל בריאן ניצח את באד ניוז בארט (א), דין אמברוז, דולף זיגלר, סטארדאסט, לוק הארפר, ו-R טרות' | קרב סולם על האליפות הבין-יבשתית | 13:47 |
| 4 | רנדי אורטון ניצח את סת' רולינס (עם ג'יימי נובל וג'ואי מרקורי) | קרב יחידים | 13:15 |
| 5 | טריפל H ניצח את סטינג | קרב ללא פסילות | 18:36 |
| 6 | AJ לי ופייג' ניצחו את התאומות בלה (ברי בלה וניקי בלה) בהכנעה | קרב זוגות | 06:42 |
| 7 | ג'ון סינה ניצח את רוסב (א) (עם לאנה) | קרב יחידים על אליפות ארצות הברית | 14:31 |
| 8 | אנדרטייקר ניצח את בריי וויאט | קרב יחידים | 15:12 |
| 9 | סת' רולינס ניצח את רומן ריינס וברוק לסנר (א) (עם פול היימן) | קרב משולש על אליפות ה-WWE במשקל כבד קרב זה היה קרב פדיית מזוודת "כסף בבנק" של רולינס. | 16:43 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
↑  סדר ההדחות: קורטיס אקסל, אדם רוז, פאנדנגו, אלכס ריילי, זאק ריידר, בו דאלאס, הידאו איטמי, דייגו, פרננדו, סין קארה, טייסון קיד, מארק הנרי, קונור, ויקטור, דארן יאנג, הית' סלייטר, טייטוס אוניל, ג'ק סוואגר, ביג אי, אקסבייר וודס, קופי קינגסטון, אריק רואן, גולדאסט, קיין, ג'ימי אוסו, סזארו, רייבאק, המיז ודמיאן מיזדאו.
↑  הקרב היה קרב יחידים בין לסנר לריינס. לעומת זאת, רולינס פדה את מזוודת "כסף בבנק" שלו באמצע הקרב, מה שהפך אותו לקרב משולש
הערות שוליים

↑  קיד וסזארו ניצחו בקרב הזוגות המרובע ושמרו על חגורות האליפות (קרב במופע המקדים)
↑  ביג שואו ניצח בקרב הבאטל רויאל לזכרו של אנדרה הענק (קרב במופע המקדים)
↑  דניאל בריאן ניצח בקרב הסולם והפך לאלוף הבין יבשתי החדש
↑  אורטון ניצח את רולינס
↑  טריפל אייץ' ניצח את סטינג
↑  AJ לי ופייג' ניצחו את התאומות בלה
↑  סינה ניצח את רוסב והפך לאלוף ארצות הברית החדש
↑  אנדרטייקר ניצח את בריי וויאט
↑  רולינס פדה את מזוודת כסף בבנק שלו, ניצח את לסנר וריינס והפך לאלוף ה-WWE במשקל כבד החדש